টিএসসি এলাকায় ৫টা ৫৩ মিনিটে ডজন ডজন পুলিশের বাঁশি বেজে উঠলো একযোগে। মাইকে ঘোষণা আসছে, ঢাকা বিশ্ববিদ্যালয় ক্যাম্পাসে বাইরে থেকে আগত সবাইকে ৬টার মধ্যে ক্যাম্পাস ত্যাগ করতে বিশেষভাবে অনুরোধ করা হচ্ছে।সোহরাওয়ার্দী উদ্যান মানুষশূন্য করতে বিকাল ৪টা থেকেই মাইকে ঘোষণা শুরু হয়, আর সাড়ে ৪টা থেকে উদ্যানের প্রবেশ ফটকগুলো বন্ধ করে দেওয়া হয়। ৫টার পর কার্যত মানুষশূন্য হয়ে পড়ে সোহরাওয়ার্দী উদ্যান। টিএসসি ও ঢাকা বিশ্ববিদ্যালয় এলাকা ছাড়ার ঘোষণায় পয়লা বৈশাখের উৎসব উদযাপনে যেনো অতৃপ্তি রয়ে গেলো।